[{"text_idx": "#000001", "text": "Dyma gyflwyno Map Llawr y Llyfrgell"}, {"text_idx": "#000002", "text": "Rydym wedi lansio map a chanllaw llyfrgell newydd i\u2019ch helpu i lywio eich ffordd o gwmpas Llyfrgell Hugh Owen a dod o hyd i\u2019ch llyfrau ac adnoddau eraill ar y silffoedd."}, {"text_idx": "#000003", "text": "Porwch y map ar-lein yn libraryfloormap.aber.ac.uk i ddarganfod lle mae popeth, i gael rhagor o wybodaeth am adnoddau a mannau\u2019r llyfrgell ac i ymgyfarwyddo a\u0302\u2019r cynllun llawr \u2013 peidiwch byth a\u0302 mynd ar goll eto!"}, {"text_idx": "#000004", "text": "Mae Map Llawr y Llyfrgell hefyd wedi\u2019i integreiddio a\u0302 Primo, catalog y llyfrgell. Pan fyddwch yn edrych ar eitem yn Primo, cliciwch ar ddolen Map Llawr y Llyfrgell i agor y map a bydd lleoliad eich eitem yn cael ei amlygu."}, {"text_idx": "#000005", "text": "Mae angen eich adborth arnom"}, {"text_idx": "#000006", "text": "Adnodd newydd yw Map Llawr y Llyfrgell felly rydym am ichi ddweud wrthym sut y gallem ei wneud mor ddefnyddiol a\u0302 phosibl. Rhowch wybod inni yma neu drwy e-bostio adborth-gg@aber.ac.uk"}, {"text_idx": "#000007", "text": "Rwy\u2019n cofio\u2019n glir y balchder a deimlais pan gefais fy ngherdyn llyfrgell cyntaf yn blentyn, sawl degawd yn ddiweddarach ac mae llyfrgelloedd yn dal i fod yn rhan ganolog o fy mywyd. Mae gallu gweithio yn yr union lyfrgell wnaeth fy helpu i raddio yn dal i fod yn foment afreal! Heblaw darllen, rwyf hefyd yn mwynhau garddio, rhedeg a gwau."}, {"text_idx": "#000009", "text": "Mae\u2019n bleser gennym gyhoeddi ein hadnodd newydd i Chwilio am Gronfeydd Data ar Primo \u2013 catalog y llyfrgell. Mae wedi cael ei gyflwyno yn lle\u2019r dudalen A-Y o Adnoddau Electronig."}, {"text_idx": "#000010", "text": "Mae ein tudalen newydd \u2018Chwiliad Cronfeydd Data\u2019 yn rhan o brif adnodd chwilio\u2019r llyfrgell a gellir ei gweld ar frig Primo, felly nid oes angen ichi gofio unrhyw gyfeiriadau gwe ar waha\u0302n."}, {"text_idx": "#000011", "text": "Mae\u2019r adnodd newydd i Chwilio am Gronfeydd Data wedi\u2019i rannu\u2019n bynciau gwahanol felly gallwch bori drwy\u2019r adnoddau sy\u2019n berthnasol i\u2019ch cwrs chi. Neu gallwch chwilio yn o\u0302l termau allweddol a chywain canlyniadau o\u2019r casgliad cyfan."}, {"text_idx": "#000013", "text": "Mae\u2019r nodwedd chwilio newydd ar gael yma."}, {"text_idx": "#000015", "text": "Creu dolenni i\u2019ch rhestrau darllen yn eich modiwlau Blackboard"}, {"text_idx": "#000016", "text": "Mewn modiwl Blackboard Ultra nid oes dolen wedi\u2019i chreu\u2019n awtomatig i\u2019r rhestr ddarllen Aspire ar gyfer y modiwl hwnnw."}, {"text_idx": "#000017", "text": "Er mwyn eich galluogi i greu\u2019r cysylltiadau hyn yn ddi-oed, cre\u0308wyd rhestrau darllen gwag yn Aspire ar gyfer modiwlau newydd a\u2019r rhai sy\u2019n dychwelyd sydd angen rhestr."}, {"text_idx": "#000019", "text": "Gallwch hefyd ddewis ychwanegu dolenni at adrannau yn eich rhestrau darllen."}, {"text_idx": "#000020", "text": "Er gwybodaeth, bydd rhestrau darllen Aspire 2022-2023 yn parhau i fod ar gael ym modiwlau Blackboard 2022-2023 a byddant yn cael eu harchifo ddiwedd mis Awst."}, {"text_idx": "#000021", "text": "Diweddarwch rifyn 2023-2024 o\u2019ch rhestr ddarllen."}, {"text_idx": "#000022", "text": "Wrth ddiweddaru cynnwys eich rhestr ddarllen Aspire ar gyfer y flwyddyn i ddod, gwnewch yn siw\u0302r eich bod yn diweddaru rhifyn 2023-2024 o\u2019ch rhestr ddarllen."}, {"text_idx": "#000023", "text": "Os byddwch yn ychwanegu llyfrau at restrau darllen 2022-2023 ni fyddant yn cael eu prynu."}, {"text_idx": "#000024", "text": "Cyngor ar ychwanegu adnoddau\u2019r llyfrgell at restr Aspire newydd a diweddaru rhestr sy\u2019n bodoli eisoes"}, {"text_idx": "#000025", "text": "Cysylltwch a\u0302 librarians@aber.ac.uk neu eich llyfrgellydd pwnc"}, {"text_idx": "#000026", "text": "Os nad oes rhestr ddarllen yn Aspire ar gyfer eich modiwl\nOs hoffech apwyntiad rhestr ddarllen gyda\u2019ch llyfrgellydd pwnc\nOs oes gennych chi unrhyw gwestiynau"}, {"text_idx": "#000029", "text": "Enter your e-mail address to subscribe and receive notifications of new posts"}]